Gdańsk

She ard-valley er coose Baltagh y Pholynn eh Gdańsk (ny myr t'eh screeuit ny s'menkey, Gdansk;  ny ; ; , ; ). Ta'n ard-valley ny hoie ayns çheshvean y chiarroo ard moirvaljagh smoo 'sy Pholynn.

Ta'n ard-valley ny hoie er ymmyl jiass Vaie Gdańsk er y Vooir Valtagh ayns co-valjys ta jeant seose jeh'n ard-valley shen hene myrane lesh Gdynia, Sopot as boodeeyssyn fo-valjagh beggey elley. She Trójmiasto ("Tree-valley") yn ennym er yn ard shen as ny smoo na 800,000 sleih cummal ayn. Ta 455,830 cummaltee (Mean Souree 2010) ayns Gdańsk hene, as rere shen, t'eh ny ard-valley smoo ayns Pomorze.

She Gdańsk y phurt varrey smoo scanshoil 'sy Pholynn myrane lesh preeu-valley Wheiggey Pomorze. Dy shenndeeagh, t'eh ny ard-valley smoo 'sy Chashoob. T'eh soit faggys da'n joarey eearagh eddyr ny Slavee Heear as ny Germaanee as ta shennaghys cast echey. Va'n ard-valley ny ayrn jeh'n Ghermaan, jeh'n Phroosh, jeh'n Pholynn as ny ard-valley seyr keayrtyn. Hie yn ard-valley fo reirey ec y Pholynn 'sy vlein 1945.

T'eh soit er inver yn awin Motława, kianglt rish y Leniwka, crouw jeh deltey yn awin Wisła. Ta corys ushtey yn Wisła gymmyrkey 60% jeh eaghtyr y Pholynn as t'eh kiangley Gdańsk rish y phreeu-valley ashoonagh, Warszawa. She laare çhynskyllagh scanshoil t'ayn, goaill stiagh Gdynia. She oltey yn Chommeeys Hanseatagh keayrt va Gdańsk.

She boayl toshee y ghleashaght Solidarność ("Gloo-pharteeaght") t'eh as paart mooar echey fo stiurey Lech Wałęsa ayns brishey sheese y reill cummynagh 'syn Oarpey Hiar.

 Mooinjerys eddyrashoonagh 

 Baljyn as ard-valjyn lannoonit 
Ta Gdańsk lannoonit rish:[rere oardagh chron-oaylleeagh]

 Bremen, y Ghermaan (veih 1976) 
 Turku, Finnlynn (veih 1987) 
 Barcelona, y Spaainey (veih 1990) 
 Cleveland, Ohio, ny Steatyn Unnaneysit (veih 1990) 
 Kalmar, y Toolynn (veih  1991) 
 Helsingør, y Danvarg (veih 1992) 
 Marseille, y Rank (veih 1992)  Rouen, y Rank (veih 1992) 
 Kaliningrad, y Roosh (veih 1993) 
 Sefton, Sostyn, Reeriaght Unnaneysit (veih 1993) 
 Caayr Pheddyr, y Roosh (veih 1993) 
 Nur-Sultan, y Chassaghstaan (veih 1996) 
 Odessa, yn Ookraan (veih 1996)  Rotterdam, y Çheer Injil (veih 1998) 
 Vilnius, y Litaan (veih 1998) 
 Nice, y Rank (veih 1999) 
 Shanghai, y Çheen (veih 2004) 
 Palermo, yn Iddaal (veih 2005) 
 Bytów, y Pholynn (veih 2007)
 Colchester, Sostyn, Reeriaght Unnaneysit''</small> 

 Laaragh fotografyn 

 Imraaghyn 

Kianglaghyn magh


Ronney:Bunneeaghtyn ayns ny 980yn
Ronney:Bunneeaghtyn 'sy Pholynn 'sy 10oo eash
Ronney:Buill chummaltit bunnit 'sy 10oo eash
Ronney:Olteynyn y Chommeeys Hanseatagh
Ronney:Coondaeghyn ard-valjagh y Pholynn
Ronney:Ard-valjyn as baljyn ayns Queiggey Pomorze
Ronney:Ard-valjyn as baljyn purtey er y Vooir Valtagh
Ronney:Ard-valjyn as baljyn purtey 'sy Pholynn
Ronney:Arganeyssyn enmyssey çheer-oaylleeagh
Ronney:Buill y Deherree 'sy Pholynn
Ronney:Laaraghyn kimmeeyssyn Natseeagh car y Ruegys er y Pholynn